Un brăilean, în vârstă de 45 de ani, aflat în prima zi de concediu la malul mării, a murit înecat, sub ochii soției și fetiței, după ce vrut să salveze din valuri alte două persoane.

Joi, în jurul orei 14.00, bărbatul a văzut cum, în larg, un turist încerca să salveze de la înec o femeie, și fără să stea pe gânduri s-a aruncat în marea agitată, sărindu-le în ajutor, deși steagul roșu era arborat pe plajă. După ce ceilalți doi turiști au reușit să ajungă la mal, brăileanul a fost tras în larg de curenți, scrie infobrăila.ro.

„Barbătul a fost resuscitat timp de 50 de minute, însă fără a răspunde la manevrele de resuscitare. A fost găsit cianotic, pielea devenise albastru-vineție în urma oxigenării insuficiente a sângelui”, a declarat Rodica Florea, asistent-șef Serviciul de Ambulanță Județean Constanța.